ÅR A

**11. ALMINDELIGE SØNDAG**

P: Kære brødre og søstre! Vi er et kongerige af præster, et helligt folk for Gud.

 Lad os bede om nåde til at være tro i vor stand og i vort kald:

1. For vor biskop Czeslaw og alle biskopper,

 apostlenes efterfølgere og Kirkens ledende præster,

 at de må lede Guds folk på rette måde i dets hellige tjeneste.

 Derom beder vi.

A: Herre, hør vor bøn.

2. At den forsoning, som Kristus bragte,

 må blive til forsoning mellem alle mennesker.

 Derom beder vi.

A: Herre, hør vor bøn.

3. For dem, der føler sig som vildfarne får,

 at de må opleve Jesu omsorg gennem Kirken.

 Derom beder vi.

A: Herre, hør vor bøn.

4. For alle i vor menighed,

 som er i stand til at gøre et arbejde for Kristus,

 at de må se, at høsten er stor, men høstfolkene få,

 og lade sig sende af Herren som arbejdere.

 Derom beder vi.

A: Herre, hør vor bøn.

P: Almægtige evige Gud, himmelske Fader,

 du, som har løftet os på ørnevinger og ført os hertil,

 vi beder dig helliggøre os til tjeneste i din Kirke,

 og send os derhen, hvor du har brug for os.

 Ved Kristus, vor Herre.

A: Amen.